64. ΑΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 428/38 της 29 Μαρτ./27 Απρ. 2007 (ΦΕΚ  Β΄638) Υποχρέωση ΟΤΕ για ικανοποίηση αιτημάτων μεταβίβασης από τις υπηρεσίες Χονδρικής Ευρυζωνικής Πρόσβασης στην Αδεσμοποίητη πρόσβαση στον Τοπικό Βρόχο. Έχοντας υπόψη: α. Τις διατάξεις του ν. 3431/2006 «Περί Ηλεκτρονικών Επικοινωνιών και άλλες διατάξεις», ιδίως το άρθρο 3, το άρθρο 12, στοιχ. α’, β’, στ’, κζ’ και λε’, το άρθρο 63 και το άρθρο 68, παρ. 1 αυτού, το άρθρο 69 παρ. 3 και το άρθρο 70 παρ. 2 (ΦΕΚ 13/Α/2006). β. Τον Κανονισμό 2887/2000 του Ευρωπαϊκού Κοινοβουλίου και του Συμβουλίου της 18ης Δεκεμβρίου 2000 σχετικά με την Αδεσμοποίητη Πρόσβαση στον Τοπικό Βρόχο (ΕΕ L 336 της 30.12.2000). γ. Την υπ’ αριθμ. 229/26/2001 απόφαση της ΕΕΤΤ, «Τροποποίηση του ΠΔ 437/1995 «Έκδοση Ειδικής Άδειας για την Εγκατάσταση, Ανάπτυξη, Λειτουργία και Εκμετάλλευση Τηλεπικοινωνιακών Δικτύων και την Άσκηση άλλων Τηλεπικοινωνιακών Δραστηριοτήτων από τον Οργανισμό Τηλεπικοινωνιών της Ελλάδος Α.Ε. (ΟΤΕ Α.Ε.)» (ΦΕΚ 1303/Β/9.10.2001), σε συνδυασμό με το άρθρο 69 παρ. 3 του ν. 3431/2006. Σελ. 554,366 Τεύχος      Σελ.        δ. Την υπ’ αριθμ. 388/012/30.5.2006 απόφαση της ΕΕΤΤ «Ορισμός της Εθνικής Αγοράς Χονδρικής Παροχής (Πλήρως και Μεριζόμενης) Αδεσμοποίητης Πρόσβασης σε Μεταλλικούς Βρόχους και Υποβρόχους για το σκοπό της παροχής ευρυζωνικών και φωνητικών υπηρεσιών, καθορισμός επιχειρήσεων με Σημαντική Ισχύ στην εν λόγω αγορά και υποχρεώσεις αυτών» (ΦΕΚ 932/Β/18.7.2006). ε. Την υπ’ αριθμ. 217/29/2001 απόφαση της ΕΕΤΤ «Προσφορά Αναφοράς Πλήρως Αδεσμοποίητης Πρόσβασης στον Τοπικό Βρόχο του Οργανισμού Τηλεπικοινωνιών της Ελλάδος Α.Ε. (ΟΤΕ Α.Ε.)» (ΦΕΚ 751/Β/2001), όπως τροποποιήθηκε με την ΑΠ ΕΕΤΤ 228/23/2001 «Τροποποίηση της υπ’ αριθμ. 217/29/2001 απόφασης ΕΕΤΤ «Προσφορά Αναφοράς Πλήρως Αδεσμοποίητης Πρόσβασης στον Τοπικό Βρόχο του Οργανισμού Τηλεπικοινωνιών της Ελλάδος Α.Ε. (ΟΤΕ Α.Ε.)» (ΦΕΚ 1261/Β/28.9.2001). στ. Την υπ’ αριθμ. 238/95/2001 απόφαση της ΕΕΤΤ «Προσφορά Αναφοράς Αδεσμοποίητης Πρόσβασης στον Τοπικό Βρόχο του Οργανισμού Τηλεπικοινωνιών της Ελλάδος Α.Ε. (ΟΤΕ Α.Ε.). Μέρος 2ο: Μεριζόμενη Πρόσβαση στον Τοπικό Βρόχο», (ΦΕΚ 1781/Β/2001). 22.Θ.α.63-64 Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους Επειδή: 1. Με την υπ’ αριθμ. 388/012/30.5.2006 απόφαση της ΕΕΤΤ «Ορισμός της Εθνικής Αγοράς Χονδρικής Παροχής (Πλήρως και Μεριζόμενης) Αδεσμοποίητης Πρόσβασης σε Μεταλλικούς Βρόχους και Υποβρόχους για το σκοπό της παροχής ευρυζωνικών και φωνητικών υπηρεσιών, καθορισμός επιχειρήσεων με Σημαντική Ισχύ στην εν λόγω αγορά και υποχρεώσεις αυτών», (ΦΕΚ 932/Β/ 18.7.2006), ο ΟΤΕ ορίσθηκε ως Οργανισμός με Σημαντική Ισχύ στην εθνική αγορά Χονδρικής Παροχής (Πλήρως και Μεριζόμενης) Αδεσμοποίητης Πρόσβασης σε Μεταλλικούς Βρόχους και Υποβρόχους για το σκοπό της παροχής ευρυζωνικών και φωνητικών υπηρεσιών και ως εκ τούτου υποχρεούται να εκπληρώνει όλες τις υποχρεώσεις που επιβάλλονται με την εν λόγω Απόφαση, σύμφωνα με τα αναφερόμενα στην κείμενη Εθνική και Ευρωπαϊκή Νομοθεσία. 2. Στις εν λόγω υποχρεώσεις περιλαμβάνεται η υποχρέωση Πρόσβασης και χρήσης ειδικών ευκολιών δικτύου (Κεφάλαιο Α, άρθρο 4 (i)), σύμφωνα με την οποία ο ΟΤΕ οφείλει μεταξύ άλλων, «(5)...Να ικανοποιεί αιτήματα για μετάβαση μεταξύ των ακόλουθων υπηρεσιών: - Από την Χονδρική Ευρυζωνική Πρόσβαση (χονδρικές υπηρεσίες xDSL) στην Αδεσμοποίητη Πρόσβαση στον τοπικό βρόχο (πλήρη ή μεριζόμενη) - Από την Αδεσμοποίητη Πρόσβαση στον τοπικό βρόχο (πλήρη ή μεριζόμενη) στην Χονδρική Ευρυζωνική Πρόσβαση (χονδρικές υπηρεσίες xDSL)) - Από τη μεριζόμενη πρόσβαση στην πλήρως αδεσμοποίητη πρόσβαση σε τοπικούς βρόχους και υποβρόχους - Από την πλήρως αδεσμοποίητη πρόσβαση στη μεριζόμενη πρόσβαση σε τοπικούς βρόχους και υποβρόχους» Σύμφωνα με την ως άνω διάταξη «οι διαδικασίες της μετάβασης θα πρέπει να συμπεριληφθούν στην σχετική Προσφορά Αναφοράς Αδεσμοποίητης Πρόσβασης» την οποία οφείλει να υποβάλει στην ΕΕΤΤ ο ΟΤΕ με βάση την υποχρέωση διαφάνειας. 3. Σύμφωνα με την ίδια ως άνω απόφαση, Κεφάλαιο Α, 4 (i) παράγραφος 6, ο ΟΤΕ, οφείλει να εκπληρώνει τις εκεί επιβαλλόμενες υποχρεώσεις πρόσβασης και χρήσης ειδικών ευκολιών δικτύου, αναφορικά με την πλήρως αδεσμοποίητη και μεριζόμενη πρόσβαση στον τοπικό του βρόχο και τις συναφείς εγκαταστάσεις, υπό όρους ισότιμου, εύλογου και έγκαιρου χαρακτήρα. 4. Ο ΟΤΕ υπέβαλε στην ΕΕΤΤ την πρόταση του σχετικά με την Προσφορά Αναφοράς Αδεσμοποίητης Πρόσβασης στον Τοπικό Βρόχο και τις συναφείς εγκαταστάσεις, η οποία ετέθη σε δημόσια  διαβούλευση και επί της οποίας και επίκειται η έκδοση σχετικής Απόφασης της ΕΕΤΤ. Παρά τη σαφή προς τούτο υποχρέωση του εντούτοις ο ΟΤΕ δεν συμπεριέλαβε στην υποβληθείσα προσφορά του τις προβλεπόμενες από το Κεφάλαιο Α, 4 (i), παράγραφος 5 της ΑΠ ΕΕΤΤ 388/012/30.5.2006, διαδικασίες μετάβασης. Παράλληλα, στα πλαίσια της σχετικής δημόσιας διαβούλευσης οι πάροχοι οι οποίοι εξέφρασαν τις απόψεις τους δεν υπέβαλαν στην ΕΕΤΤ συγκεκριμένες προτάσεις επί των εφαρμοστέων διαδικασιών μετάβασης. 5. Η μη υποβολή από τον ΟΤΕ των σχετικών διαδικασιών δεν μπορεί να καθυστερεί, και σε καμία περίπτωση δεν αναστέλλει την υποχρέωσή του, να ικανοποιεί αιτήματα μετάβασης μεταξύ υπηρεσιών, όπως αυτές αναφέρονται στο Κεφάλαιο Α, 4 (i) παρ. 5 της ΑΠ ΕΕΤΤ 388/012/30.5.2006, ΦΕΚ 932/Β/18.7.2006 η οποία, από τη θέση αυτής σε ισχύ με τη δημοσίευσή της στην Εφημερίδα της Κυβερνήσεως παράγει όλα τα έννομα αποτελέσματά της. 6. Η ΕΕΤΤ επιφυλάσσεται να διαβουλευθεί με την αγορά αναφορικά με το παρόν, λαμβάνοντας ιδίως υπόψη παρατηρήσεις αναφορικά με προβλήματα που τυχόν προκύψουν από την πιλοτική εφαρμογή των διαδικασιών που προτείνονται στην παρούσα καθώς και προτάσεις βελτίωσής τους, με στόχο την εξέρευση του πλέον αποτελεσματικού μηχανισμού μετάβασης ο οποίος θα αποτελέσει τμήμα της επικείμενης Προσφοράς ΑΠΤΒ του ΟΤΕ. 7. Η ΕΕΤΤ οφείλει να εξασφαλίζει την τήρηση των αρχών του άρθρου 3 του ν. 3431/2006 μεταξύ των οποίων της διαφάνειας, της αναλογικότητας, της προστασίας του ανταγωνισμού και της αποφυγής στρέβλωσης της αγοράς και παράλληλα οφείλει να προάγει τον ανταγωνισμό στην παροχή δικτύων ή και υπηρεσιών ηλεκτρονικών επικοινωνιών και συναφών ευκολιών και υπηρεσιών, διασφαλίζοντας το δημόσιο συμφέρον το οποίο μεταξύ άλλων επιτυγχάνεται εξασφαλίζοντας ότι οι χρήστες αποκομίζουν το μέγιστο όφελος σε επίπεδο επιλογών, τιμής και ποιότητας αλλά και εξασφαλίζοντας ότι δεν υφίσταται στρέβλωση ή άλλος περιορισμός του ανταγωνισμού στον τομέα των ηλεκτρονικών επικοινωνιών, αποφασίζει: 1. Ο ΟΤΕ με βάση το άρθρο 4 (i) παρ. 5 του Κεφαλαίου Α της ΑΠ ΕΕΤΤ 388/012/30.5.2006, υποχρεούται να ικανοποιεί αιτήματα για μετάβαση μεταξύ των ακόλουθων υπηρεσιών: (Μετά τη σελ. 554,366) Σελ. 554,367 Τεύχος      Σελ.        Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους 22.Θ.α.64 a. Από την Χονδρική Ευρυζωνική Πρόσβαση (χονδρικές υπηρεσίες xDSL) στην Αδεσμοποίητη Πρόσβαση στον τοπικό βρόχο (πλήρη ή μεριζόμενη) b. Από την Αδεσμοποίητη Πρόσβαση στον τοπικό βρόχο (πλήρη ή μεριζόμενη) στην Χονδρική Ευρυζωνική Πρόσβαση (χονδρικές υπηρεσίες xDSL)) c. Από τη μεριζόμενη πρόσβαση στην πλήρως αδεσμοποίητη πρόσβαση σε τοπικούς βρόχους και υποβρόχους d. Από την πλήρως αδεσμοποίητη πρόσβαση στη μεριζόμενη πρόσβαση σε τοπικούς βρόχους και υποβρόχους, σύμφωνα με το Κεφάλαιο Α, 4 (i), 2. Για τη συμμόρφωση με την υποχρέωση της παραγράφου 1a αναφορικά με τις διαδικασίες μετάβασης από τη χονδρική ευρυζωνική πρόσβαση στην μεριζόμενη αδεσμοποίητη πρόσβαση στον τοπικό βρόχο, καλείται να ακολουθεί τις διαδικασίες του Παραρτήματος Α της παρούσας. 3. Οι διαδικασίες μετάβασης μεταξύ υπηρεσιών που προτείνονται με την παρούσα θα ισχύσουν από την 23η Απριλίου 2007. 4. Τα αιτήματα σχετικά με την παροχή ΤοΒ, τόσο πλήρους όσο και μεριζόμενου πρέπει να προωθούνται από τον Τ.Π. στον ΟΤΕ εντός εύλογου χρονικού διαστήματος το οποίο δεν δύναται να υπερβαίνει τις πέντε (5) εργάσιμες ημέρες από την ημερομηνία υποβολής της εξουσιοδότησης/δήλωσης του καταναλωτή. 5. Η παρούσα δεν περιορίζει σε τίποτα την ΕΕΤΤ, κατά τη λήψη Απόφασης αναφορικά με την Προσφορά Αναφοράς Αδεσμοποίητης Πρόσβασης στον Τοπικό Βρόχο και Υποβρόχο και τις συναφείς εγκαταστάσεις του ΟΤΕ, σύμφωνα με την ΑΠ ΕΕΤΤ 388/012/30.5.2006. 6. Η παρούσα δεν περιορίζει σε τίποτα τα δικαιώματα των μερών από την ισχύουσα νομοθεσία. ΠΑΡΑΡΤΗΜΑ Α Διαδικασία Μετάβασης υπηρεσιών από Χονδρική Ευρυζωνική Πρόσβαση (ΑΡΥΣ) που παρέγεται από τον Τηλεπικοινωνιακό Πάροχο 1 (εφεξής ΤΠ1) στην Μεριζόμενη Αδεσμοποίητη Πρόσβαση στον Τοπικό Βρόχο που παρέχεται από τον Τηλεπικοινωνιακό Πάροχο 2 (εφεξής ΤΠ2). Βήμα 1: 1. Ο Πάροχος ΤΠ2 υποβάλλει στον ΟΤΕ μέσω του πληροφοριακού συστήματος W - CRM LLU αίτημα παροχής Μεριζόμενου Το.Β σε συνδρομητή  Σελ. 554,368 Τεύχος      Σελ.        ο οποίος λαμβάνει ADSL ΑΡΥΣ από τρίτο πάροχο (ΤΠ1). Ο Πάροχος ΤΠ2 οφείλει να έχει εξασφαλίσει πριν την κατάθεση του σχετικού αιτήματος στον ΟΤΕ: i. την εξουσιοδότηση του τελικού συνδρομητή για την κατάθεση του ως άνω αιτήματος παροχής ΜΤοΒ. σύμφωνα με το Υπόδειγμα του Παραρτήματος Β. Η εν λόγω εξουσιοδότηση αποτελεί ταυτόχρονα και αίτηση διακοπής των παρεχόμενων υπηρεσιών από τον ΤΠ1 και συνιστά καταγγελία των σχετικών συμβάσεων. ii. αντίγραφο λογαριασμού με το οποίο πιστοποιείται ο πάροχος ΤΠ1, ο οποίος παρέχει υπηρεσίες DSL στον τελικό συνδρομητή. Bήμα 2: 1. Ο ΟΤΕ λαμβάνοντας το αίτημα παροχής ΜΤο.Β διακόπτει την υπηρεσία ADSL ΑΡΥΣ και παρέχει τον Μεριζόμενο Το.Β, σύμφωνα με τα ισχύοντα για την παροχή Το.Β ενώ ενημερώνει σχετικά το Πληροφοριακό Σύστημα (Π.Σ.) W - LLU για την ενεργοποίησή του. 2. Ο πάροχος ΤΠ2 με την ενημέρωση ενεργοποίησης του Μεριζόμενου Το.Β υλοποιεί την παροχή ευρυζωνικών υπηρεσιών στον Το.Β. Ο ΟΤΕ και ο ΤΠ2 καταβάλουν κάθε δυνατή προσπάθεια ώστε η όλη διαδικασία να προκαλέσει την Μικρότερη δυνατή διακοπή της υπηρεσίας ADSL στον συνδρομητή. 22.Θ.α.64 Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους Bήμα 3: 1. Ο πάροχος ΤΠ2 με το που ενημερώνεται μέσω του Π.Σ. W-LLU για την ενεργοποίηση του Το.Β αναλαμβάνει την υποχρέωση να ενημερώσει τον πάροχο της υπηρεσίας ADSL ΑΡΥΣ (ΤΠ1) ώστε ο ΤΠ1 να καταχωρήσει το σχετικό αίτημα διακοπής της υπηρεσίας αυτής στο Π.Σ W-ADSL καθώς η καταχώρηση αιτημάτων στο σύστημα αυτό μπορεί να πραγματοποιηθεί μόνο από τον υφιστάμενο πάροχο της υπηρεσίας. Η προαναφερθείσα υποχρέωση ενημέρωσης περιλαμβάνει και την ενημέρωση του δικτύου λιανικής του ΟΤΕ στις περιπτώσεις συνδρομητών ADSL λιανικής στην ηλεκτρονική διεύθυνση, ώστε να καταχωρηθεί το σχετικό αίτημα διακοπής δεδομένου του υφιστάμενου διαχωρισμού των Π.Σ λιανικής και χονδρικής. 2. Ο πάροχος ΤΠ1 μέχρι την διακοπή της υπηρεσίας ADSL ΑΡΥΣ θεωρείται ότι λαμβάνει την υπηρεσία αυτή από τον ΟΤΕ και θα χρεώνεται, σύμφωνα με τα προβλεπόμενα στην Σύμβαση Παροχής Υπηρεσιών Ευρυζωνικής Πρόσβασης Χονδρικής. Για το λόγο αυτό και για την εύρυθμη λειτουργία της διαδικασίας αυτής, η οποία είναι προς όφελος των καταναλωτών, αλλά και θα ευνοήσει την ανάπτυξη του ανταγωνισμού μεταξύ τηλεπικοινωνιακών παροχών: i. Ο ΤΠ2 οφείλει να ενημερώσει τον ΤΠ1, εγγράφως με την αποστολή τηλεομοιοτυπίας (Fax), εντός δύο (2) εργάσιμων ημερών από την ενημέρωση του ΟΤΕ σχετικά με την υλοποίηση του ΜΤο.Β. ii. Ο ΤΠ1 οφείλει να καταθέσει αίτημα κατάργησης ΑΡΥΣ εντός δύο (2) εργάσιμων ημερών από την ειδοποίηση από τον ΤΠ2. (Ακολουθεί Παράρτημα Β) Η παρούσα τίθεται σε ισχύ από τις 23 Απριλίου 2007.

[Source: greek_legal_code_raptarchis | Tokens: 10371]